als_Latn dik_Latn sag_Latn
Presidenti i Juventusit, Andrea Agnelli hedh akuza të rënda në drejtim të futbollit italian duke e adresuar shkakun e mungesës së efikasitetit dhe rezultateve te mungesa e një qeverie drejtuese.
"Ka diferenca të mëdha mes meje dhe presidentëve të tjerë. Kemi opinione të ndryshme por unë mendoj se Seria A duhet të drejtohet si Premier League, nga njerëz qe e çojnë përpara ligën si produkt. Duhet të kemi një strategji zhvillimi për ta eksportuar futbollin tonë edhe jashtë kufijve. Tek ne nuk ndodh asgjë nëse nuk flet Asambleja e Presidentëve. Liga është shumë e dobët dhe nuk ka asnjë autoritet. Kjo çon në situata ku ka pak transparencë si psh. çështja e të drejtave televizive".
Në vijim të intervistës, numri 1 i shoqërisë bardhezi futet në detaje më të prekshme duke nënvizuar se çështja e menaxhimit mbetet problemi më madhor.
"Me marketingun e Serie A punon kompania Infront, e cila është aktive në këtë fushë por menaxhon edhe të drejtat e disa klubeve në veçanti. Ky është një konflikt i pastër interesi".
Dhe për të sjellë një shembull konkret të dështimit të këtij sistemi, Agnelli i referohet situatës delikate që po kalon Parma.
"Parma është vetëm maja e ajsbergut por faktet flasin qartë. Kjo skuadër është fryt i një menaxhimi të keq. Si mund të luante në Serie A nëse nuk kishte një liçensë të UEFA-s?".
als_Latn als_Latn als_Latn als_Latn als_Latn als_Latn